ΨΗΦΙΣΜΑ ΤΟΥ ΣΥΜΒΟΥΛΙΟΥ ΚΑΙ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 3ης Δεκεμβρίου 1990 για μια κοινοτική δράση καταπολέμησης της φαρμακοδιέγερσης, συμπεριλαμβανομένης της κατάχρησης φαρμάκων, στον αθλητισμό (90/C 329/02)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΑΣ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, Εκτιμώντας: ότι η φαρμακοδιέγερση, συμπεριλαμβανομένης της κατάχρησης φαρμάκων, η οποία βλάπτει την υγεία, εξαπλώνεται όλο και περισσότερο στην Ευρώπη, και ιδίως στον αθλητισμό 7 ότι ο αθλητισμός έχει μεγάλη επιρροή στην κοινωνία, και ιδιαίτερα στους νέους, λόγω της μεγάλης δημοσιότητάς του από τα μέσα ενημέρωσης 7 ότι, συνεπώς, σθεναρές δράσεις κατά της φαρμακοδιέγερσης στον αθλητισμό μπορούν να αποτελέσουν το παράδειγμα για να καταδειχθεί ότι, εν γένει, η επιτυχία πρέπει και είναι δυνατόν να αναζητείται χωρίς προσφυγή σε επιβλαβή για την υγεία διεγερτικά και φαρμακευτικές μεθόδους 7 ότι, λαμβανομένων υπόψη των ανωτέρω, πρέπει να ορισθεί ως σημαντικός στόχος της καταπολέμησης της φαρμακοδιέγερσης η διατήρηση της υγείας των αθλουμένων 7 τη σύμβαση του Συμβουλίου της Ευρώπης, τη σπουδαιότητά της και τη σκοπιμότητα στενής συνεργασίας μεταξύ των κρατών μελών της Κοινότητας και του Συμβουλίου της Ευρώπης στον τομέα αυτόν, οι εργασίες των οποίων θα αλληλοσυμπληρώνονται 7 ότι η χρήση της φαρμακοδιέγερσης αντιβαίνει προς τους σχετικούς με την υγεία κανόνες, κατά διαφόρους τρόπους, και ιδίως στο μέτρο που συνεπάγεται: α) χρήση ουσιών τις οποίες η Κοινότητα επιτρέπει ως φάρμακα (οδηγία 65/65/ΕΟΚ) (1), και οι οποίες χρησιμοποιούνται για σκοπούς διαφορετικούς από εκείνους για τους οποίους δόθηκε η σχετική άδεια (η διάγνωση ή η θεραπεία διαπιστωμένων παθολογικών καταστάσεων) 7 β)χρησιμοποίηση αυτών των ουσιών υπό μορφές και σε δόσεις που δεν προβλέπονται από την άδεια (οδηγία 65/65/ΕΟΚ) 7 γ)μη τήρηση των κανόνων των σχετικών με τη διανομή (οδηγία 75/319/ΕΟΚ - μαύρη αγορά ή/και πώληση σε άτομα που δεν δικαιούνται να αγοράσουν) (2), με τη συνταγή (πώληση χωρίς ιατρική συνταγή - οδηγία 75/319/ΕΟΚ, όπως τροποποιήθηκε από την οδηγία 89/341/ΕΟΚ) και με τη διαφήμιση αυτών των προϊόντων (οδηγία 84/450/ΕΟΚ) (3) 7 ότι πρέπει να κυριαρχήσει και να επεκταθεί σε όλους τους αθλουμένους, και ιδίως στους νέους και στο περιβάλλον τους, μια παιδαγωγική και προληπτική αντιμετώπιση 7 ότι, με την ευκαιρία των Ολυμπιακών αγώνων του 1992, θα ήταν σκόπιμο να μπορέσει να κυκλοφορήσει ένας ευρωπαϊκός κώδικας συμπεριφοράς κατά της φαρμακοδιέγερσης στον αθλητισμό, ούτως ώστε να χρησιμοποιηθεί επωφελώς η απήχηση της εκδήλωσης αυτής στην κοινή γνώμη, Καλούν: την Επιτροπή, με τη βοήθεια ομάδας εμπειρογνωμόνων που θα διορισθούν από τα κράτη μέλη: -να επεξεργαστεί και να διανείμει, σε στενή συνεργασία με τα κράτη μέλη, πριν από τα τέλη του 1991 και ενόψει των Ολυμπιακών αγώνων του 1992, κώδικα συμπεριφοράς κατά της φαρμακοδιέγερσης βάσει των προσανατολισμών που περιέχονται στο παράρτημα Ι, -να προτείνει στο Συμβούλιο δράσεις κοινοτικού ενδιαφέροντος βάσει των προσανατολισμών που περιέχονται στο παράρτημα ΙΙ, λαμβάνοντας υπόψη τις ήδη αναπτυχθείσες δράσεις από τις κυβερνητικές αθλητικές αρχές, το Συμβούλιο της Ευρώπης και τις διεθνείς αθλητικές οργανώσεις. (1) ΕΕ αριθ. 22 της 9. 2. 1965, σ. 369/65, όπως τροποποιήθηκε τελευταία από την οδηγία 89/341/ΕΟΚ (ΕΕ αριθ. L 142 της 25. 5. 1989, σ. 11).

(2) ΕΕ αριθ. L 147 της 9. 6. 1975, σ. 13, όπως τροποποιήθηκε τελευταία από την οδηγία 89/381/ΕΟΚ (ΕΕ αριθ. L 181 της 28. 6. 1989, σ. 44).

(3) ΕΕ αριθ. L 250 της 19. 9. 1984, σ. 17.

ΠΑΡΑΡΤΗΜΑ Ι

ΚΑΤΑΡΤΙΣΗ, ΔΙΑΔΟΣΗ ΚΑΙ ΧΡΗΣΙΜΟΠΟΙΗΣΗ ΕΝΟΣ ΚΩΔΙΚΑ ΣΥΜΠΕΡΙΦΟΡΑΣ ΚΑΤΑ ΤΗΣ ΦΑΡΜΑΚΟΔΙΕΓΕΡΣΗΣ

Ο κώδικας πρέπει να αποτελεί ένα σημαντικό μέσο ενημέρωσης και διαπαιδαγώγησης κατά της φαρμακοδιέγερσης, και να ορίζει τη φαρμακοδιέγερση ως πράξη που αντιβαίνει στους κανόνες προστασίας της υγείας και, εν πάση περιπτώσει, της αθλητικής ηθικής 7 ο κώδικας αυτός πρέπει να μελετηθεί από κοινού από τους ιατρικούς, επιστημονικούς και αθλητικούς κύκλους της Κοινότητας.

ΠΑΡΑΡΤΗΜΑ ΙΙ

ΔΡΑΣΕΙΣ ΚΟΙΝΟΤΙΚΟΥ ΕΝΔΙΑΦΕΡΟΝΤΟΣ

(Προσανατολισμοί) α) Ενίσχυση των πρωτοβουλιών υγειονομικής εκπαίδευσης, ενημέρωσης και διαπαιδαγώγησης κατά της φαρμακοδιέγερσης. β)Έρευνα για τις πλέον συνήθεις σύγχρονες πρακτικές φαρμακοδιέγερσης. γ)Διαγνωστική μεθοδολογία και εργαστηριακή συνεργασία. δ)Έρευνα των επιπτώσεων της φαρμακοδιέγερσης στην υγεία, στα πλαίσια του προγράμματος-πλαισίου βιοϊατρικής έρευνας στην Κοινότητα.